เรื่องร้องเรียน: เนื่องจากอาคารว่องไววิทย์มีการปรับเปลี่ยนเป็นร้านอาหารหรือสถานบันเทิงซึ่งเปิดเครื่องเสียงเสียงดังมาก เปิดตั้งแต่ 6 โมงเย็นถึงเที่ยงคืนของวันเสาร์ที่ผ่านมา รบกวนให้เจ้าหน้าที่ตรวจสอบการก่อสร้าง การใช้เสียง ความปลอดภัยต่างๆ ด้วย มันสร้างความเดือดร้อนและรำคาญให้กับประชาชนในชุมชมจงสวัสดิ์เป็นอย่างมาก
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ดำเนินการตรวจสอบเหตุร้องเรียนดังกล่าว เมื่อวันที่ 4 กันยายย 2566 เวลา 13.30 น. ณ อาคารเลขที่ 867-875 ถนนเจริญกรุง แขวงตลาดน้อย เขตสัมพันธวงศ์ ขณะตรวจสอบไม่พบว่ามีการส่งเสียงดังรบกวน  ทั้งนี้ เจ้าของกิจการให้ข้อมูลเพิ่มเติมว่า เมื่อวันที่ 2-3 กันยายน 2566 ที่ผ่านมา มีการจัดงาน THE WARE HOUSE POP-UP ตั้งแต่เวลา 17.00 - 24.00 น. เป็นงานออกบูธจำหน่ายอาหารและมีการเปิดเพลงผ่านเครื่องขยายเสียงจริง ในเบื้องต้น        เจ้าหน้าที่จึงออกแบบตรวจแนะนำของเจ้าพนักงานท้องถิ่นตามพระราชบัญญัติการสาธารณสุข พ.ศ. 2535 แนะนำให้ดำเนินการดังนี้ 1.ห้ามประกอบกิจการฯ ประเภท จัดให้มีมหรสพ การแสดงดนตรี ฯลฯ โดยไม่ได้รับอนุญาตจากเจ้าพนักงานท้องถิ่น หากฝ่าฝืนจะดำเนินคดี มีโทษจจำคุกไม่เกินหกเดือน หรือปรับไม่เกินห้าหมื่นบาท หรือทั้งจำทั้งปรับ  2.หากมีการโฆษณาผ่านเครื่องขยายเสียง ให้ผู้ประกอบกิจการทำการขออนุญาตใช้เครื่องขยายเสียง ที่ฝ่ายสิ่งแวดล้อมและสุขาภิบาล สำนักงานเขตสัมพันธวงศ์ ก่อนการจัดงานล่วงหน้าอย่างน้อย 3 วันทำการ
ความเห็นของผู้แจ้ง: น้องเขาก็ทำงานเขาตามหน้าที่ๆเขาจะทำใด้ดี แต่ฝ่ายหัวหน้ามีสองฝั่งเขาก็ทำงานลำบากก็น่าเห็นใจเขานะ
พื้นที่: แขวงตลาดน้อย เขตสัมพันธวงศ์ กรุงเทพมหานคร